**TEHNILINE KIRJELDUS**

1. **Tellitavate tööde sisu**
   1. Hankesüsteem luuakse RMK hallatavatelt maadelt sinna õigusvastaselt veetud jäätmete ja nendest tekkinud saastuse likvideerimise ja utiliseerimise tööde tellimiseks.
   2. Dünaamilise hankesüsteemiga liitunud ettevõtjaga võib hankija sõlmida hankelepinguid järgmiste tööde ja teenuste tellimiseks:
      1. objektidel kõikide jäätmete (liigiti) kogumine ja utiliseerimiseks üle andmine jäätmete käitlemise õigust omavale isikule;
      2. tööde teostamise ala korrastamine, vajadusel maapinna tehnikaga niitmist võimaldavasse seisundisse viimine;
      3. hooldusobjekti koristusalale ligipääsu rajamine (sh aia, puude või võsa eemaldamine, tee-ala tugevdamine tööde perioodiks);
      4. objektile ligipääsu sulgemine (juurdepääsuteede blokeerimine ja infotahvlite paigaldamine);
      5. jäätmete transport;
      6. ulukite (hülge) korjuste koristus/kogumine ja üle andmine jäätmete käitlemise õigust omavale isikule;
      7. pärast tööde lõpetamist, kaetud tööde korral ka tööde käigus, tööde seisu ja töö tulemuse fikseerimine fotodega, võimaluse korral geokodeeritud fotodega.
   3. Tellija võib konkreetse objekti eripärast lähtudes tellida ühe või mitu eelnevates punktides nimetatud töödest või teenustest.
   4. Jäätmete kogumisel ja utiliseerimisel tuleb lähtuda jäätmeseadusest, kohaliku omavalitsuse heakorra eeskirjast ja muudest antud valdkonda reguleerivatest õigusaktidest.
   5. Tööde tegemisel tuleb järgida kõiki kitsendusi põhjustavatest objektidest tulenevaid maakasutuse piiranguid.
   6. Töövõtjal antakse lepingu sõlmimisega maaomaniku (Tellija) nõusolek tööde teostamise jaoks maantee– või maastikusõiduki kasutamiseks (maastur või ATV jäätmete vedamiseks) väljaspool teid, Tellija hallataval maal. Teiste isikute maal maantee– või maastikusõiduki kasutamiseks väljaspool teid peab Töövõtja hankima vajalikud kooskõlastused iseseisvalt.
   7. Töö täpsem kirjeldus, asukoht ja nõuded, sh kohaliku omavalitsuse täpsemad tingimused, kirjeldatakse pakkumuse esitamise ettepanekus. Töid tuleb teostada vastavalt töö kirjeldusele ja asukoha asendiplaanile.
   8. Tööde teostamise tähtaeg määratakse iga konkreetse pakkumuse esitamise ettepaneku esitamisel.
2. **Töövõtja kohustused tööde teostamisel:**
   1. jäätmete äraveoks ja/või utiliseerimiseks peab töövõtjal või isikul, kellele jäätmed objektil üle antakse, olema jäätmete käitlemisõigust andev jäätmeluba, keskkonnakompleksluba, jäätmekäitleja registreering või õigus osutada hankelepingu esemeks olevat teenust vastavalt asukohamaa seadustele;
   2. tegema tööd vastavalt hanke alusdokumentides sätestatud tingimustele ning mahule;
   3. töö käigus tegema kõik tööd ja toimingud, mis ei ole hanke alusdokumentides või lepingus sätestatud, kuid mis oma olemuselt kuuluvad teenuse osutamisega seotud tööde hulka;
   4. tegema tööd kvaliteetselt vastavalt hanke alusdokumentides märgitud kirjeldusele, pidades kinni tähtaegadest ning andma tellija soovil informatsiooni töö tegemise aja ja seisu kohta;
   5. kasutama ülesannete täitmisel tööjõudu, kelle oskused ja kogemused vastavad osutatavate tööde ulatusele, iseloomule ning keerukusele, peab kasutama vastavalt töö iseloomule vastavat tehnikat;
   6. täitma töö tegemisel ohutustehnika-, töökaitse- ja muid nõudeid ja eeskirju, mis tulenevad töö iseloomust;
   7. informeerima töö tegemise tingimustest oma töötajaid, kellele ta lepingu täitmisega seotud ülesande on pannud või koostööpartnereid, kes on kaasatud lepinguga seotud ülesannete täitmisse;
   8. teavitama hankijat võimalikest koostööpartneritest ja alltöövõtjatest;
   9. täitma keskkonnaalaseid nõudeid töö tegemisel ning vastutama töö ja sellega kaasneva kõrvalmõju eest keskkonnale, sh jäätmete käitlemisel järgima jäätmeseadusest tulenevaid nõudeid;
   10. vajadusel hankima tööde tegemiseks vajalikud load;
   11. andma tellijale viivitamatult kirjalikult teada asjaoludest, mis takistavad töö tähtaegset ja nõuetekohast tegemist ning teatama, millal ja millistel tingimustel on võimalik töö teha;
   12. teavitama tellijat kohe kirjalikult oma andmete muudatustest;
   13. mitte kahjustama tööde käigus maaüksuse ega naaberkinnisasja seisukorda. Kahjude tekkimisel tuleb ala töövõtja kulul heakorrastada ja hüvitada tekkinud kahju.